ai4bharat/Pralekha huggingface dataset:
రక్షణ మంత్రిత్వ శాఖ
భారత్- చైనా సైనిక కమాండర్ స్థాయి 14వ రౌండ్ చర్చలపై సంయుక్త పత్రికా ప్రకటన
భారత్ - చైనా సైనిక దళ కమాండర్  స్థాయి సమావేశం చైనీస్ వైపుగా ఉన్న చుషుల్- మోల్దో సరిహద్దుల్లో 12 జనవరి 2022న జరిగింది. ఇరు పక్షాలకు చెందిన రక్షణ, విదేశీ వ్యవహారాల మంత్రిత్వ శాఖల ప్రతినిధులు ఈ సమావేశంలో పాల్గొన్నారు. పశ్చిమ సెక్టార్లో ఎల్ఎసి పొడవునా ఉన్న సహేతుక సమస్యల పరిష్కారానికి లోతైన, నిర్మొహమాటమైన అభిప్రాయాలను ఇరు పక్షాలు మార్చుకున్నాయి. దేశ నాయకులు అందించే మార్గదర్శనాలను ఇరువైపులూ అనుసరించాలని, మిగిలిన సమస్యల పరిష్కారాన్ని సాధ్యమైనంత త్వరగా పరిష్కరించుకునేందుకు పని చేయాలని వారు అంగీకారానికి వచ్చారు. పశ్చిమ సెక్టార్లో ఎల్ఎసి పొడవునా శాంతి, నిశ్చలతను పునరుద్ధరించేందుకు ఇది తోడ్పడమే కాక ద్వైపాక్షిక సంబంధాలు పురోగమించేందుకు సహాయపడుతుందని గుర్తించారు. గత ఫలితాలను సంఘటితం చేసి, పశ్చిమ సెక్టార్లో భద్రత, సుస్థిరతను సమర్ధవంతంగా, శీతాకాలంలో సహా నిర్వహించాలని ఇరు పక్షాలూ అంగీకరించాయి. ఇరు పక్షాలూ కూడా సన్నిహిత సంబంధాలను కలిగి ఉండి, సైనిక, దౌత్యపరమైన మార్గాల ద్వారా చర్చలు నిర్వహిస్తూ, సాధ్యమైనంత త్వరగా మిగిలిన సమస్యల పరిష్కారానికి ఇరువురికీ ఆమోదయోగ్యమైన మార్గం కనుగొనేందుకు పని చేయాలని ఇరు పక్షాలూ అంగీకారానికి వచ్చాయి. ఈ సందర్భంగా, కమాండర్ స్థాయి చర్చల తదుపరి రౌండ్ను సాధ్యమైనంత త్వరగా నిర్వహించాలని కూడా అంగీకారానికి వచ్చారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్ము కాశ్మీర్లోని ఉధంపూర్ జిల్లా మజాల్టాప్రాంతంలోని రైతులు , గ్రామ ప్రతినిధులతో ముచ్చటించిన కేంద్రమంత్రి డాక్టర్ జితేంద్ర సింగ్
ప్రతిపక్షాలు అమాయక రైతులను తప్పుదారి పట్టిస్తున్నాయని కేంద్ర మంత్రి డాక్టర్ జితేంద్ర సింగ్ అన్నారు. ప్రతిపక్షాల అసత్య ప్రచారానికి భిన్నంగా కొత్త వ్యవసాయచట్టం కింద రైతులు తమ కాంట్రాక్టును ఎప్పుడైనా రద్దు చేసుకోవచ్చని, ఏ సమయంలో అయినా కాంట్రాక్టు ఒప్పందం నుంచి ఎలాంటి పెనాల్టీ లేకుండా ఏసమయంలో అయినా వైదొలగవచ్చని అన్నారు.
జమ్ముకాశ్మీర్లోని ఉధంపూర్ జిల్లా మజాల్టా ప్రాంత రైతులు, గ్రామ ప్రతినిధులతో ముచ్చటిస్తూ ఆయన, కాంట్రాక్టు ఒప్పందం రైతులు ఫిక్స్డ్ధర పొందడానికి వీలు కలిగిస్తుదని అన్నారు. అంతేకాకుండా కొత్త చట్టం రైతుల భూముల అమ్మకం, తనఖా,ను స్పష్టంగా నిషేధిస్తున్నదని ఆయన అన్నారు. అందువల్ల కాంట్రాక్టుపేరుతో బడానాయకులు రైతులను దోపిడీ చేస్తారన్న ఆరోపణలలో వాస్తవం లేదని ఆయన అన్నారు.
ప్రత్యేకించి సుదూర కొండ ప్రాంతంలో ఉనన రైతులకు కొత్త చట్టం ఒక వరం లాంటిదని ఆయన అన్నారు. దీనికి సంబంధించి మరింత వివరణ ఇస్తూ, ఇంతకుముందు చాలామంది రైతులు తమ ఉత్పత్తులను పండించి మధ్యదళారుల దయాదాక్షిణ్యాలపై ఆధారపడవలసి వచ్చేదని,వారు వీరికి తమ ఇష్టప్రకారం స్వల్పమొత్తం చెల్లించేవారని ఆయన అన్నారు.
కేవలం ఆరు సంవత్సరాల స్పల్ప వ్యవధిలో గరిష్ఠ స్థాయిలో రైతులకు మేలు చేసిన ప్రభుత్వం ఏదైనా ఉందంటే అది ప్రధానమంత్రి శ్రీ నరేంద్ర మోదీ నాయకత్వంలోని ప్రభుత్వం మాత్రమేనని ఆయన అన్నారు. గత ఆరు సంవత్రాలలో రైతుల ప్రయోజనం కోసం నరేంద్ర మోదీ ప్రభుత్వం ఎన్నో చర్యలు చేపట్టినట్టు ఆయన తెలిపారు. ఇందులో భూసార పరీక్షా కార్డులు, ప్రధానమంత్రి కిసాన్ సమ్మాన్నిధి యోజన, కిసాన్ కార్డులు,మైక్రో ఇరిగేషన్ ,ఈ మండీల ఏర్పాటు, ఎఫ్.పి.ఒల ఏర్పాటు ఉన్నాయన్నారు.
కేంద్ర మంత్రి జితేంద్ర సింగ్తో ముచ్చటించిన వారిలో తెలోరా గ్రామ రైతులు, ఆ చుట్టుపక్కల పంచాయతీల రైతులు, కాలే గ్రామ ప్రతినిధులు, ఆ చుట్టుపక్కల గ్రామాల ప్రతినిధులు ఉన్నారు. అడ్వకేట్ అమిత్శర్మ ఈ కార్యక్రమాన్ని ఏర్పాటుచేశారు. కెప్టెన్  గోపాల్ సింగ్, బిషన్దాస్, సురేష్ కుమార్ తదితరులు ఈ సందర్భంగా మాట్లాడారు.
రైల్వే మంత్రిత్వ శాఖ
భారతీయ రైల్వేల్లో “స్వచ్ఛతా పక్వాడా” అమలు “స్వచ్ఛత - పర్యావరణం” పై రైల్వో బోర్డు ఆధ్వర్యంలో వెబినార్
యునెప్ భాగస్వామ్యంతో ఉత్తర రైల్వే ద్వారా కార్యక్రమ నిర్వహణ
రైల్వే స్టేషన్లు, రైళ్లు, రైలు మార్గాలు, రైల్వే కాలనీలతోపాటు అన్ని రైల్వే ఆవరణల్లో భారీ స్థాయిలో పరిశుభ్రత, శానిటైజేషన్ కార్యక్రమాలు
ప్లాస్టిక్ వ్యర్థాల నిర్మూలనపై ప్రత్యేక దృష్టితో కార్యక్రమ నిర్వహణ
“స్వచ్ఛతా పక్వాడా” లేదా “స్వచ్ఛతా పక్షం” పేరిట పక్షం రోజుల కార్యక్రమం ప్రస్తుతం భారతీయ రైల్వేల్లో అమలవుతోంది. 2020 సెప్టెంబరు 16న మొదలైన ఈ కార్యక్రమం సెప్టెంబర్ నెలాఖరు వరకూ కొనసాగుతుంది. స్వచ్ఛతా పక్షం తొలిరోజున అన్ని రైల్వే జోన్ల ప్రధాన కార్యాలయాల్లో, డివిజనల్ కార్యాలయాల్లో, రైల్వే సంస్థల ఆవరణల్లో రైల్వే ఉద్యోగులంతా స్వచ్ఛతా ప్రతిజ్ఞ చేశారు. ఈ పక్షం రోజుల్లో, రైల్వే స్టేషన్లు, రైళ్లు, రైలు మార్గాలు, రైల్వే కాలనీలు, ఇతర రైల్వే సంస్థల్లో పారిశుద్ధ్య. కార్యక్రమాలు నిర్వహిస్తారు. ప్లాస్టిక్ వ్యర్థాల నిర్మూలనా కార్యక్రమాల నిర్వహణకు ప్రత్యేక ప్రాధాన్యం ఇస్తూ పనులను చేపడుతున్నారు. మాస్కులు, శానిటైజర్లను కూడా పంపిణీ చేస్తున్నారు.
కోవిడ్-19 వైరస్ నియంత్రణకు సంబంధించిన ముందస్తు జాగ్రత్త చర్యలపై, రైల్వే ఆవరణలను పరిశుభ్రంగా ఉంచవలసిన అవసరాన్ని గురించి అవగాహన కల్పంచేందుకు సమాచార, కమ్యుూనికేషన్ పద్ధతులను వినియోగిస్తున్నారు. వెబినార్లను కూడా నిర్వహిస్తున్నారు. ఈ పక్షం రోజుల్లో రైలు మార్గాల, స్టేషన్ల, మరుగుదొడ్ల, రైల్వే డిపోల పరిశుభ్రతకు రైల్వే శాఖ ప్రత్యేక ప్రాధాన్యం ఇస్తోంది.
ఈ నేపథ్యంలో “స్వచ్ఛత - పర్యావరణం” అనే అంశంపై ఉత్తర రైల్వే ద్వారా 2020 సెప్టెంబర్ 16న ఒక వెబినార్ సదస్సును నిర్వహించారు. ఐక్యరాజ్యసమితి పర్యావరణ కార్యక్రమం  భాగస్వామ్యంతో రైల్వే బోర్డు ఈ వెబినార్ ను వర్చువల్ పద్ధతిలో నిర్వహించింది. కోవిడ్-19 వ్యాప్తి నియంత్రణపై అవగాహన కోసం “స్వచ్ఛతా పక్వాడా” పేరిట సెప్టెంబర్ 16నుంచి సెప్టెంబరు 30వరకూ చేపట్టిన పక్షం రోజుల కార్యక్రమం తొలి రోజున ఈ వెబినార్ ను నిర్వహించారు.
ప్రముఖ వక్తలు, ప్రభుత్వ, ప్రైవేటు సంస్థలకు, స్వచ్ఛంద సంస్థలకు చెందిన పర్యావరణ నిపుణులు వెబినార్ లో ప్రసంగించారు. రైల్వే శాఖలో వివిధ విభాగాలకు చెందిన వందమందికిపైగా అధికారులు హాజరయ్యారు. ఈ కింది అంశాలు వెబినార్ లో ప్రధానంగా ప్రస్తావనకు వచ్చాయి :
- ఘన వ్యర్థ పదార్థాల సక్రమ నిర్వహణ కోసం రైల్వే శాఖ తీసుకున్న చర్యలు, నీటి పొదువు, ఇందన పొదుపు చర్యలు.
- స్వచ్ఛ భారత్ కార్యక్రమం అమలులో చొరవ
- రైల్వే స్టేషన్ల గ్రీన్ రేటింగ్
- ప్లాస్టిక్ వ్యర్థాల బెడదను ఎదుర్కొనడం
- సర్క్యులర్ ఎకానమీ అంశాలపై దృష్టి
ఉత్తర రైల్వే ప్రిన్సిపల్ చీఫ్ మెకానికల్ ఇంజినీర్ అరుణ్ అరోరా, యునెప్ ఇండియా కార్యాలయం కంట్రీ హెడ్ అతుల్ బగాయ్, యునెప్ సుహృద్భావ ప్రతినిధి దియా మీర్జా తదితరులు ఈ వెబినార్ లో ప్రసంగించారు.
కేంద్ర గృహనిర్మాణ, పట్టణ వ్యవహారాల మంత్రిత్వ శాఖలో స్వచ్ఛ భారత్ కార్యక్రమ వ్యవహారాల డైరెక్టర్ నవీన్ అగర్వాల్, పర్యావరణ నిర్వహణా కేంద్రం వ్యవస్థాపకుడు డాక్టర్ ప్రమోద్ మోదక్, భారత పరిశ్రమల సమాఖ్యకు చెందిన సొహ్రాబ్జీ గోద్రెజ్ గ్రీన్ బిజినెస్ సెంటర్  ఎగ్జిక్యుటివ్ డైరెక్టర్ కె.ఎస్. వెంకటగిరి, చింతన్ పర్యావరణ పరిశోధనా, కార్యాచరణ గ్రూపు ప్రతినిధి చిత్రా ముఖర్జీ, ఫైనల్ మైల్ కన్సల్టింగ్ సంస్థ చైర్మన్ బిజూ డొమినిక్ తదితరులు కూడా ప్రసంగించారు.
సమాచార, ప్రసార మంత్రిత్వ శాఖ
భారతీయ సంస్కృతిని ప్రోత్సహించడానికి ఐసిసిఆర్ తో ప్రసార భారతి అవగాహనా ఒప్పందం
ప్రసార భారతి, భారత సాంస్కృతిక సంబంధాల మండలి  భారతీయ సంస్కృతిని ప్రోత్సహించడానికి, ప్రాచుర్యం కల్పించడానికి ఈ రోజు ఒక అవగాహన ఒప్పందంపై సంతకం చేశాయి. ఈ ఒప్పందం ప్రకారం ఇండియన్ కౌన్సిల్ ఫర్ కల్చరల్ రిలేషన్స్ తో సంబంధం ఉన్న ప్రముఖ కళాకారుల ప్రదర్శనల ను దూరదర్శన్ జాతీయ ,అంతర్జాతీయ ఛానెళ్లలో ప్రసారం చేస్తారు. ఈ నృత్య , సంగీత ప్రదర్శనలను డిడి నేషనల్, డిడి ఇండియా, దూరదర్శన్ ప్రాంతీయ ఛానల్స్ , ప్రసార భారతి న్యూస్ సర్వీసెస్  లో వారపు  కార్యక్రమం రూపంలో ప్రదర్శిస్తారు.
జాతీయ, అంతర్జాతీయ ప్రేక్షకులకు భారతీయ సంస్కృతిలో ఉత్తమమైనవి అందించడం, ప కళాకారులకు టీవీ, డిజిటల్ వేదికలను అందించడం ఈ ఎంఒయు లక్ష్యం,
ఐసిసిఆర్ సహకారంతో, దూరదర్శన్ ఐసిసిఆర్ నిర్వహించిన సంగీతం/నృత్యం య సాంస్కృతిక కార్యక్రమాలు/కచేరీలు/ప్రదర్శనల ఆధారంగా 52 అరగంట ఎపిసోడ్లను నిర్మిస్తుంది.
ప్రసార భారతి చీఫ్ ఎగ్జిక్యూటివ్ ఆఫీసర్ శ్రీ శశి శేఖర్ వెంపటి, శ్రీ డిపిఎస్ నేగి, సభ్యుడు , ప్రసార భారతి ,భారతీయ సాంస్కృతిక సంబంధాల మండలి కి చెందిన ఇతర సీనియర్ అధికారుల సమక్షంలో దూరదర్శన్ డైరెక్టర్ జనరల్ శ్రీ మయాంక్ కుమార్ అగ్రవాల్ ,భారతీయ సాంస్కృతిక సంబంధాల మండలి డైరెక్టర్ జనరల్ శ్రీ దినేష్ కె పట్నాయక్ఈ అవగాహన ఒప్పందం పై సంతకాలు చేశారు.
ఈ ఎమ్ఒయు డిసెంబర్ 2021 నుండి డిసెంబర్ 2023 వరకు మూడు సంవత్సరాల పాటు అమలులో ఉంటుంది
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
"డిజిటల్ సమాచార రంగంలో రెగ్యులేటరీ శాండ్బాక్స్ ద్వారా ఆవిష్కరణ సాంకేతికతలు, సేవలు, వినియోగ కేసులు, వ్యాపార నమూనాలను ప్రోత్సహించడం"పై ట్రాయ్ విడుదల చేసిన సంప్రదింపుల పత్రంపై వ్యాఖ్యలు, ప్రతి వ్యాఖ్యలు పంపడానికి చివరి తేదీ పొడిగింపు
భారతదేశ టెలికాం నియంత్రణ ప్రాధికార సంస్థ ట్రాయ్, 10 జూన్ 2023న, "డిజిటల్ సమాచార రంగంలో రెగ్యులేటరీ శాండ్బాక్స్ ద్వారా ఆవిష్కరణ సాంకేతికతలు, సేవలు, వినియోగ కేసులు, వ్యాపార నమూనాలను ప్రోత్సహించడం"పై చేసిన సంప్రదింపుల పత్రం విడుదల చేసింది. సంప్రదింపు పత్రంలో లేవనెత్తిన అంశాలపై రాతపూర్వక వ్యాఖ్యలు స్వీకరించడానికి చివరి తేదీగా 17 జులై 2023ను, ప్రతి వ్యాఖ్యల కోసం చివరి తేదీగా 01 ఆగస్టు 2023ను నిర్ణయించింది.
సమయం పొడిగించాలంటూ వచ్చిన అభ్యర్థనలను దృష్టిలో పెట్టుకుని, రాతపూర్వక వ్యాఖ్యలు & ప్రతి వ్యాఖ్యలు సమర్పించే చివరి తేదీలను వరుసగా 31 జులై 2023 & 16 ఆగస్టు 2023 వరకు పొడిగించింది.
వ్యాఖ్యలు & ప్రతి వ్యాఖ్యలను ఎలక్ట్రానిక్ రూపంలో, ట్రాయ్ అడ్వైజర్  శ్రీ సంజీవ్ కుమార్ శర్మకు పంపవచ్చు. ఈ-మెయిల్ ఐడీ: advbbpa@trai.gov.in.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్ డేట్
27.28 కోట్ల కుపైగా వాక్సిన్ డోస్లు రాష్ట్రాలు, కేంద్రపాలిత ప్రాంతాలకు అందజేత
రాష్ట్రాలు, కేంద్రపాలిత ప్రాంతాల వద్ద ఇంకా అందుబాటులో ఉన్న 2.18 కోట్లకు పైగా వాక్సిన్ డోస్లు.
దేశవ్యాప్తంగా నిర్వహిస్తున్న వాక్సినేషన్ కార్యక్రమంలో భాగంగా కేంద్ర ప్రభుత్వం రాష్ట్రాలు, కేంద్రపాలిత ప్రాంతాలకు కోవిడ్ వాక్సిన్ను ఉచితంగా అందించి మద్దతు తెలుపుతోంది. దీనికితోడు రాష్ట్రాలు, కేంద్రపాలిత ప్రాంతాలు నేరుగా వాక్సిన్ను కొనుగోలు చేసేందుకు వీలు కల్పించింది.
కోవిడ్ వ్యాప్తి నిరోధానికి సంబంధించి ప్రవర్తనలో మార్పు తీసుకురావడంతోపాటు టెస్ట్, ట్రాక్, ట్రీట్ విధానాన్ని అనుసరిస్తూ, కోవిడ్ మహమ్మారిని అదుపు చేయడంలో వాక్సినేషన్ను భారత ప్రభుత్వం సమగ్ర వ్యూహంలో భాగంగా కీలక స్తంభంగా చూస్తున్నది.
సరళీకృత , వేగవంతమైన 3 వ దశ కోవిడ్ -19 వాక్సినేషన్ కార్యక్రమం 2021 మే 1న ప్రారంభమైంది.
ఈ వ్యూహం కింద, ప్రతి నెలా , సెంట్రల్ డ్రగ్స్ లేబరెటరీ  అనుమతించే మొత్తం వాక్సిన్లో ఏ తయారీదారు తయారు చేసినవైనా వాటిలో 50 శాతం డోస్లను భారత ప్రభుత్వం సమకూర్చుకుంటుంది. ఈ వాక్సిన్ డోస్లను రాష్ట్రప్రభుత్వం గతంలో లాగనే పూర్తి ఉచితంగా రాష్ట్రప్రభుత్వాలకు అందుబాటులో ఉంచుతుంది.
ఇప్పటివరకు రాష్ట్రాలు , కేంద్ర పాలిత ప్రాంతాలకు 27.28 కోట్ల కు పైగా వాక్సిన్ డోస్లు  లను అందజేయడం జరిగింది. వీటిని భారత ప్రభుత్వ  , నేరుగా రాష్ట్ర ప్రభుత్వాలు సమకూర్చుకునే విధానంలోనూ సమకూర్చడం జరిగింది.
ఇందులో, వృధాతో సహా మొత్తం వాక్సిన్ వినియోగం 25,10,03,417. 
రాష్ట్రాలు, కేంద్ర పాలిత ప్రాంతాల వద్ద ఇంకా వేయడానికి సుమారు 2.18కోట్లు  కోవిడ్ వాక్సిన్ డోస్లు అందుబాటులో ఉన్నాయి.
దీనికి తోడు 56,70,350 వాక్సిన్ డోస్లు పంపిణీ క్రమంలో ఉన్నాయి. రాగల 3 రోజులలో రాష్ట్రాలు, కేంద్రపాలిత ప్రాంతాలు వీటిని అందుకోనున్నాయి.
ప్రధాన మంత్రి కార్యాలయం
చంద్రయాన్-3 విజయం 140 కోట్ల మంది భారతీయుల ఆకాంక్షలు.. సామర్థ్యాలకు ప్రతిబింబం: ప్రధానమంత్రి
చంద్రయాన్-3 విజయం 140 కోట్లమంది భారతీయుల ఆకాంక్షలు.. సామర్థ్యాలకు ప్రతిబింబమని ప్రధానమంత్రి శ్రీ నరేంద్ర మోదీ వ్యాఖ్యానించారు.
ఈ మేరకు ‘ఎక్స్’ ద్వారా భారత అంతరిక్ష పరిశోధన సంస్థ ‘ఇస్రో’ సందేశాన్ని ప్రజలతో పంచుకుంటూ:
“చంద్రయాన్-3 విజయం 140 కోట్ల మంది భారతీయుల ఆకాంక్షలు, సామర్థ్యాలకు అద్దం పడుతుంది. సరికొత్త దిగంతంలోకి.. అంతరిక్షం అంచులకు మన పయనం భారతదేశం గర్వించదగిన క్షణం!” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
భారత్ లో 5 కోట్లు దాటిన టీకా డోసుల పంపిణీ గత 24 గంటల్లో 23 లక్షలకు పైగా టీకాలు
కొత్తకేసులు పెరుగుతున్న మహారాష్ట్ర, పంజాబ్, కర్నాటక, చత్తీస్ గఢ్, గుజరాత్
కోవిడ్ మీద పోరులో భాగంగా టీకాల పంపిణీ కార్యక్రమంలో భారతదేశం మరో కీలకమైన మైలురాయి దాటింది. ఇప్పటిదాకా ఇచ్చిన కోవిడ్ టీకా డోసుల సంఖ్య ఐదు కోట్లు దాటింది. ఈ ఉదయం 7 గంటలవరకు అందిన సమాచారాన్నిబట్టి 8,23,046 శిబిరాల ద్వారా 5,08,41,286 టీకా డోసులిచ్చారు. ఇందులో 79,17,521 డోసులు ఆరోగ్య సిబ్బందికిచ్చిన మొదటి డోస్ కాగా, 50,20,695 ఆరోగ్య సిబ్బందికిచ్చిన రెండవ డోస్ లు, 83,62,065 కోవిడ్ యోధులకిచ్చిన మొదటి డోసులు, 30,88,639 డొసులు కోవిడ్ యోధులకిచ్చిన రెండో డోసులు, 47,01,894 డోసులు 45-6- ఏళ్ల మధ్య ఉన్న దీర్ఘకాల వ్యాధిగ్రస్తులు, 2,17,50,472 మంది 60 ఏళ్ళు పైబడ్డవారికిచ్చిన డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్లు పైబడ్డవారు
|
|
మొత్తం
|
|
మొదటి డోస్
|
|
రెండో డోస్
|
|
మొదటి డోస్
|
|
రెండో డోస్
|
|
మొదటి డోస్
|
|
మొదటి డోస్
|
|
79,17,521
|
|
50,20,695
|
|
83,62,065
|
|
30,88,639
|
|
47,01,894
|
|
2,17,50,472
|
|
5,08,41,286
దేశవ్యాప్తంగా టీకాల కార్యక్రమం మొదలైన 67 వ రోజైన మార్చి 23నాడు 23,46,692 టీకా డోసుల పంపిణీ జరిగింది. అందులో
21,00,799 మంది లబ్ధిదారులు మొదటి డోస్ అందుకున్న కోవిడ్ యోధులు, ఆరోగ్య సిబ్బంది ఉండగా 2,45,893 మంది రెండో డోస్ అందుకున్న కోవిడ్ యోధులు, ఆరోగ్య సిబ్బంది ఉన్నారు.
|
|
తేదీ: మార్చి 23, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 -60 ఏళ్ళ దీర్ఘకాలవ్యాధిగ్రస్తులు
|
|
60 ఏళ్లు పైబడ్డవారు
|
|
మొత్తం
|
|
మొదటి డోస్
|
|
రెండో డోస్
|
|
మొదటి డోస్
|
|
రెండో డోస్
|
|
మొదటి డోస్
|
|
మొదటి డోస్
|
|
మొదటి డోస్
|
|
రెండో డోస్
|
|
57,942
|
|
60,731
|
|
1,19,938
|
|
1,85,162
|
|
4,03,584
|
|
15,19,335
|
|
21,00,799
|
|
2,45,893
మొత్తం కోవిడ్ టీకాలలో 60% మేరకు 8 రాష్ట్రాలలో తీసుకున్నారు.
రోజువారీ కొత్త కోవిడ్ కేసులు ఐదు రాష్ట్రాలు – మహారాష్ట్ర, పంజాబ్, కర్నాటక, చత్తీస్ గఢ్, గుజరాత్ లో ఎక్కువగా వస్తున్నాయి. గత 24 గంటలలో 47,262 కొత్త కేసులు రాగా అందులో 77.44% ఈ రాష్ట్రాలదే. ఆరు రాష్ట్రాలలో నమోదైన కేసుల వాటా 81.65%. మహారాష్ట్రలో అత్యధికంగా ఒక్క రోజులో 28,699 కేసులు రాగా పంజాబ్ లో 2,254, కర్నాటకలో 2,010 కేసులు వచ్చాయి.
వారపు సగటి పాజిటివ్ శాతం ఎనిమిది రాష్ట్రాలలో జాతీయ సగటు అయిన 4.11% కంటే అధికంగా కనబడుతోంది. మహారాష్ట్రలో వారపు పాజిటివ్ శాతం 20.53% గా నమోదైంది.
భారత్ లో చికిత్సలో ఉన్న కోవిడ్ బాధితుల సంఖ్య 3,68,457 కి చేరుకుంది. ఇది ఇప్పటిదాకా నమోదైన మొత్తం పాజిటివ్ కేసులలో 3.14%. గత 24 గంటలలో నికరంగా పెరిగిన కోవిడ్ చికిత్సలో ఉన్నవారి సంఖ్య 23,080. దేశవ్యాప్తంగా కోవిడ్ నుంచి కోలుకున్నవారి మొత్తం సంఖ్య 1,12,05,160 కాగా దేశపు కోలుకున్నవారి శాతం 95.49%. గత 24 గంటలలో 23,907 మంది కోలుకున్నారు.
గత 24 గంటలలో 275 కోవిడ్ మరణాలు నమోదయ్యాయి. కొత్త మారణాలలో 83.27% ఆరు రాష్ట్రాలలో నమోదయ్యాయి. మహారాష్ట్రలో అత్యధికంగా 132 మంది కోవిడ్ తో మరణించగా పంజాబ్ లో 53 మంది, చత్తీస్ గఢ్ లో 20 మంది చనిపోయారు.
గత 24 గంటలలో పన్నెండు రాష్ట్రాలు, కేంద్ర పాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: ఒడిశా, లక్షదీవులు, లద్దాఖ్, మణిపూర్, డామన్-డయ్యూ, దాద్రా-నాగర్ హవేలి, మేఘాలయ, మిజోరం, సిక్కిం, త్రిపుర, అండమాన్-నికోబార్ దీవులు, నాగాలాండ్, అరుణాచల్ ప్రదేశ్.
ప్రధాన మంత్రి కార్యాలయం
వివిధ పండుగల సందర్భం లో ప్రజల కు శుభాకాంక్షలు తెలిపిన ప్రధాన మంత్రి
ఈ పండుగ రోజు లు భారతదేశం లో వివిధత్వాన్ని, అలాగే ‘‘ఏక్ భారత్, శ్రేష్ఠ్ భారత్’’ భావన ను చాటిచెప్తాయి- ప్రధాన మంత్రి.
ప్రధాన మంత్రి ఈ రోజు తో పాటు మరికొన్ని దినాల లో రానున్న పండుగలకు గాను ప్రజల కు శుభాకాంక్షలను వ్యక్తం చేశారు. ‘‘ఈ పర్వదినాలు భారతదేశం లో గల వివిధత్వానికి, ‘ఏక్ భారత్, శ్రేష్ఠ్ భారత్’ భావన కు అద్దం పడుతుంటాయి’’ అని ఆయన అన్నారు.
ప్రధాన మంత్రి కార్యాలయం
క్వాడ్ శిఖర సమ్మేళనం ప్రారంభ ఘట్టం లో ప్రధాన మంత్రి వ్యాఖ్యలు
అధ్యక్షుడు శ్రీ బైడెన్,
ప్రధాని శ్రీ మారిసన్,
ప్రధాని శ్రీ సుగా.
ఒకటో ముఖాముఖి క్వాడ్ సమిట్ తాలూకు చారిత్రిక చొరవ కు గాను అధ్యక్షుడు శ్రీ బైడెన్ కు చాలా చాలా ధన్యవాదాలు. మన నాలుగు దేశాలు 2004 వ సంవత్సరం లో సునామీ సంభవించిన తరువాత ఇండో- పసిఫిక్ ప్రాంతాని కి సహాయం చేయడం కోసం కలసికట్టు గా ముందుకు వచ్చాయి. ఈ రోజు న ప్రపంచం కోవిడ్-19 మహమ్మారి తో పై పోరాటం చేస్తున్న ఈ కాలం లో క్వాడ్ రూపం లో మనం మరొక్క సారి చేతులు కలిపి, మానవాళి శ్రేయానికై కృషి చేస్తున్నాం.
మన క్వాడ్ టీకా కార్యక్రమం ఇండో- పసిఫిక్ ప్రాంత దేశాలకు భారీ ఎత్తున సాయపడనుంది. క్వాడ్ తన ఉమ్మడి ప్రజాస్వామిక విలువ ల ఆధారం గా సవ్యమైన ఆలోచన తో, సవ్య దృక్పథం తో ముందడుగు వేయాలని నిర్ణయించుకొంది.
సరఫరా వ్యవస్థ లు కావచ్చు, ప్రపంచ భద్రత కావచ్చు, జలవాయు సంబంధి కార్యాలు కావచ్చు, లేదా కోవిడ్-19 సంబంధి ప్రతిస్పందన కావచ్చు, లేదా మరి సాంకేతిక విజ్ఞానం సంబంధి సహకారం కావచ్చు.. ఈ అన్ని విషయాల లో నేను నా సహచరుల తో చర్చలో పాలుపంచుకోవడం వల్ల నాకు చాలా సంతోషం కలుగుతుంది.
మన క్వాడ్ ఒక విధం గా ‘‘ప్రపంచ హితం కోసం పాటుపడే ఒక దళం’’గా తన పాత్ర ను పోషించనుంది. క్వాడ్ లో మన సహకారం ఇండో- పసిఫిక్ ప్రాంతం లోను, ప్రపంచ వ్యాప్తం గాను శాంతి కి, సంవృద్ధి కి పూచీ పడుతుందన్న నమ్మకం నాకు ఉంది.
మీకు ఇవే ధన్యవాదాలు.
పర్యటక మంత్రిత్వ శాఖ
న్యూదిల్లీలో జరగనున్న తొలి ప్రపంచ పర్యాటక పెట్టుబడిదార్ల సదస్సుకు సన్నాహకంగా చండీగఢ్లో రోడ్షో నిర్వహించిన కేంద్ర పర్యాటక మంత్రిత్వ శాఖ
భారతదేశంలోని పర్యాటక వ్యాపార అవకాశాల మీద అవగాహన పెంచడానికి, కొత్త అవకాశాలను అన్వేషించడానికి 1వ ప్రపంచ పర్యాటక పెట్టుబడిదార్ల సదస్సును కేంద్ర పర్యాటక మంత్రిత్వ శాఖ నిర్వహించనుంది. 2023 ఏప్రిల్ 10వ తేదీ నుంచి 12వ తేదీ వరకు న్యూదిల్లీలోని ప్రగతి మైదాన్లో ఈ కార్యక్రమం జరుగుతుంది. ప్రపంచ స్థాయి వ్యాపారాలు, నాయకులు, విధాన నిర్ణేతలను ఒకచోట చేర్చడానికి ఈ సదస్సును నిర్వహిస్తోంది.
ప్రపంచ సదస్సుకు సన్నాహకంగా, ఉత్తర భారతదేశం కోసం 17 జనవరి 2023న చండీగఢ్లోని సీసీఐ ఉత్తర ప్రాంతీయ కార్యాలయంలో రోడ్షోను పర్యాటక మంత్రిత్వ శాఖ నిర్వహించింది.
చండీగఢ్లో జరిగిన రోడ్షో కార్యక్రమానికి చండీగఢ్, పంజాబ్, రాజస్థాన్, ఉత్తరాఖండ్, ఉత్తరప్రదేశ్, జమ్ము & కశ్మీర్ నుంచి రాష్ట్ర ప్రభుత్వాల అధికారులతో పాటు 100 మందికి పైగా సంబంధిత వర్గాల వాళ్లు హాజరయ్యారు. డిప్యూటీ డైరెక్టర్ జనరల్  శ్రీ అరుణ్ శ్రీవాస్తవ, ఈ రోడ్షోలో పర్యాటక మంత్రిత్వ శాఖకు ప్రాతినిధ్యం వహించారు. రాష్ట్రాల్లో నిర్దిష్ట పెట్టుబడి అవకాశాలను గుర్తించడం, సుస్థిర పర్యాటకాన్ని ప్రోత్సహించే మార్గాలపై చర్చించడం ద్వారా ప్రయాణాలు, పర్యాటకం, ఆతిథ్య రంగాల్లో భారతదేశాన్ని పెట్టుబడి గమ్యస్థానంగా ప్రోత్సహించడంపై ఈ కార్యక్రమం దృష్టి సారించింది.
వ్యాపార సౌలభ్యాన్ని మెరుగుపరచడానికి రాష్ట్రాల పర్యాటక/పరిశ్రమల శాఖల ద్వారా తీసుకొచ్చిన ఇటీవలి విధాన నిర్ణయాల గురించి ఆయా రాష్ట్రాల అధికారులు వివరించారు. ఇటీవలి పెట్టుబడి సంబంధిత విజయ గాథలతో పాటు పర్యాటకం, ఆతిథ్య రంగాలకు ఇచ్చిన ప్రత్యేక ఆర్థిక & ఆర్థికేతర ప్రోత్సాహకాల గురించి చెప్పారు. ప్రపంచ పర్యాటక పెట్టుబడిదార్ల సదస్సుపై అవగాహన పెంచడానికి ఈ రోడ్షో నిర్వహించారు. 1వ ప్రపంచ పర్యాటక పెట్టుబడిదార్ల సదస్సు నిర్వహణ కోసం కేంద్ర మంత్రిత్వ శాఖలు, రాష్ట్ర ప్రభుత్వాలతో కేంద్ర పర్యాటక మంత్రిత్వ శాఖ భాగస్వామిగా వ్యవహరిస్తుందని శ్రీ అరుణ్ శ్రీవాస్తవ చెప్పారు. భారతదేశంలో పెట్టుబడి పెట్టగల అవకాశాలను దేశీయ & అంతర్జాతీయ పెట్టుబడిదార్ల ఎదుట ప్రదర్శించడానికి ఈ కార్యక్రమం ఒక వేదిక అవుతుందని అన్నారు.
(
సాంస్కృతిక మంత్రిత్వ శాఖ
ఎర్రకోటలో కొత్త సంగీత దృశ్య ప్రదర్శన  'జై హింద్' ను రేపు హోం మంత్రి శ్రీ అమిత్ షా ప్రారంభించనున్నారు
ముఖ్యాంశాలు:
ఎర్రకోటలో కొత్త సంగీత దృశ్య ప్రదర్శన  కి ఏ ఎస్ ఐ 'జై హింద్' అని పేరు పెట్టింది.
ఎర్రకోటలో లైట్ అండ్ సౌండ్ షో 'జై హింద్' హిందీ మరియు ఆంగ్ల భాషలలో ప్రదర్శించబడుతుంది.
ఒక ప్రదర్శన లో మొత్తం 700 మంది షోను వీక్షించవచ్చు
ఎర్రకోటలో ఎప్పుడెప్పుడా అని ఎదురుచూస్తున్న లైట్ అండ్ సౌండ్ షోను రేపు సాయంత్రం హోంమంత్రి శ్రీ అమిత్ షా ప్రారంభించనున్నారు.
ఎర్రకోటలో 'జై హింద్' పేరుతో లైట్ అండ్ వి సౌండ్ షో 17వ శతాబ్దం నుండి నేటి వరకు భారతదేశం యొక్క శౌర్య చరిత్ర వారసత్వ సంపద నాటకీయ ప్రదర్శన కొత్త రూపం . మూడు భాగాలుగా విభజించబడిన ఒక గంట నిడివిగల లైట్ అండ్ సౌండ్ షో 'జై హింద్' మరాఠాల ఆవిర్భావం, 1857 స్వాతంత్ర్య సంగ్రామం, భారత జాతీయ సైన్యం ఐ ఎన్ ఎ ట్రయల్స్తో సహా భారతదేశ చరిత్ర నుండి కీలకమైన సంఘటనలకు జీవం పోస్తుంది. ప్రొజెక్షన్ మ్యాపింగ్, లైవ్ యాక్షన్ ఫిల్మ్లు, నటులు, నాట్యలు మరియు తోలుబొమ్మలు అన్ని రకాల ప్రదర్శన కళలను ఉపయోగించడం ద్వారా లీనమయ్యే సంగీత దృశ్య ప్రదర్శన. స్వాతంత్ర్యం పోరాటం మరియు గత 75 ఏళ్లలో భారతదేశ నిరంతర పురోగతి కోసం సాగిన ప్రస్థాన దృశ్య ప్రదర్శన. 3-భాగాల ఈ ప్రదర్శన నౌబత్ఖానా నుండి దీవాన్-ఇ-ఆమ్ నుండి దీవాన్-ఎ-ఖాస్ వరకు ఎర్రకోటలోని వివిధ స్మారక చిహ్నాలలో ప్రదర్శించబడుతుంది.
ఈ కార్యక్రమం సాధారణ ప్రజలకు ఇంగ్లీష్ మరియు హిందీ భాషలలో ప్రదర్శించబడుతుంది, 700 మంది సీటింగ్ ఏర్పాటుతో ఒక్కసారి వీక్షించవచ్చు.
దాదాపు 1 గంట నిడివి గల ఈ సుందర దృశ్య సంగీత ప్రదర్శన ఇంటరాక్టివ్ టెక్నిక్ల ద్వారా భారతదేశం యొక్క గొప్ప చరిత్ర మరియు వారసత్వాన్ని కొత్త తరాలకు అందించటానికి చేసే దృశ్య సాంస్కృతిక విందు.
దాదాపు 5 సంవత్సరాల విరామం తర్వాత ఎర్రకోటలో లైట్ అండ్ సౌండ్ షో మళ్లీ ప్రారంభం కానుంది.
ఆజాదీ కా అమృత్ మహోత్సవ్లో భాగంగా, భారత పురావస్తు శాఖ ఇప్పటికే ఎర్రకోటలో యాద్-ఎ-జలియన్ మ్యూజియం, 1857- భారతదేశ మొదటి స్వాతంత్ర్య సంగ్రామానికి సంబంధించిన మ్యూజియం, ఆజాదీ కే దివానే మరియు నేతాజీ సుభాష్ చంద్రబోస్ మ్యూజియం అనే 4 మ్యూజియంలను ప్రారంభించింది. ఇప్పుడు కొత్తగా లైట్ అండ్ సౌండ్ షో జోడించడం వల్ల సందర్శకులలో దేశభక్తి జాతీయ గర్వ స్పూర్తి మరింత బలపడుతుంది.
ఇటీవలి సంవత్సరాలలో మన దేశం 100 కోట్ల టీకాలు వేయడం లేదా 75 సంవత్సరాల స్వాతంత్ర్య వేడుకల సందర్భంగా ప్రకాశవంతమైన కాంతి అలంకరణ మరియు జీ 20 ప్రతినిధులకు ఆతిధ్యం సంధర్భంగా దేశవ్యాప్తంగా ఉన్న స్మారక చిహ్నాలు మరియు ప్రదేశాలను సుందరీకరణ తో సందర్శకుల అనుభవాన్ని మెరుగుపరచటం ద్వారా ఆర్కియాలజికల్ సర్వే ఆఫ్ ఇండియా నిరంతరం పని చేస్తోంది.
ప్రధాన మంత్రి కార్యాలయం
టర్కీ లో జరిగిన ఎఫ్ఐఎస్ అంతర్జాతీయ స్కీయింగ్ పోటీలో భారతదేశానికి ఒకటో అంతర్జాతీయ పతకాన్ని సాధించిన ఆంచల్ ఠాకుర్ ను అభినందించిన ప్రధాన మంత్రి
టర్కీ లో జరిగిన ఎఫ్ఐఎస్ అంతర్జాతీయ స్కీయింగ్ పోటీలో భారతదేశానికి ఒకటో అంతర్జాతీయ పతకాన్ని సాధించిన ఆంచల్ ఠాకూర్ ను ప్రధాన మంత్రి శ్రీ నరేంద్ర మోదీ అభినందించారు.
“స్కీయింగ్ లో అంతర్జాతీయ పతకాన్ని ఆంచల్ ఠాకుర్ గెలుచుకొన్నందుకు ఆమెకు ఇవే నా శెభాషులు. టర్కీ లో ఎఫ్ఐఎస్ అంతర్జాతీయ స్కీయింగ్ పోటీలో నీ చరిత్రాత్మక విజయ సాధన పట్ల యావత్ దేశ ప్రజలు సంతోషిస్తున్నారమ్మా. నీ భావి ప్రయత్నాలు కూడా ఎంతో అత్యుత్తమంగా ఉండాలని ఆకాంక్షిస్తున్నాను తల్లీ” అని ప్రధాన మంత్రి తన సందేశంలో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ ఎంఇలకు చేసే చెల్లింపుల్లో జాప్యం, సంబంధిత సమస్యలను పరిష్కరించడానికిగాను ప్రత్యేక పథకంపై కేంద్రం కసరత్తు చేస్తోంది : శ్రీ నితిన్ గడ్కరీ
ఎంఎస్ ఎంఇలకు సంబంధించి జాప్యమైన చెల్లింపుల సమస్యలను పరిష్కరించడానికిగాను ఒక ప్రత్యేక పథకాన్ని తీసుకొస్తున్నామని ఎంఎస్ ఎంఇ మరియు రవాణా మరియు ప్రధాన రహదారుల కేంద్ర మంత్రి అన్నారు. సూక్ష్మ చిన్న మధ్య తరహా పరిశ్రమలు కు చెల్లింపులు చేసేందుకు ప్రత్యేక నిధిని ఏర్పాటు చేస్తామని అన్నారు.
(ఎంఎస్ ఎంఇలకు కేంద్ర ప్రభుత్వం తరఫునుంచి చేయాల్సిన చెల్లింపుల్లో జాప్యం గురించి మాట్లాడుతూ అతి త్వరలోనే చెల్లింపులు చేస్తామని దీని గురించి సంబంధిత అన్ని ప్రభుత్వ శాఖలకు తగిన మార్గదర్శకాలిచ్చామని అన్నారు.
ఎంఎస్ ఎంఇలపై కోవిడ్ -19 ప్రభావం ఎలా వుంటుందనే అంశంపై అసోషియేటెడ్ ఛాంబర్ ఆఫ్ కామర్స్ ప్రతినిధులతో వీడియో కాన్ఫరెన్స్ ద్వారా మంత్రి శ్రీ గడ్కరీ మాట్లాడారు.
కొన్ని పరిశ్రమలు పని చేసుకోవడానికి వీలుగా ప్రభుత్వం ఇప్పటికే సడలింపులు ఇచ్చిందని అదే సమయంలో అనుమతులు పొందిన పరిశ్రమలు అన్ని నియమ నిబంధనల్ని తప్పకుండా అమలు చేయాలని మంత్రి శ్రీ నితిన్ గడ్కరీ కోరారు. ఆయా పరిశ్రమలు తమ దగ్గర పని చేస్తున్న కార్మికులకు భద్రత కల్పించాలని, తమ ఉద్యోగులకు ఆహారం, నివాస సదుపాయాలను కల్పించాలని సామాజిక దూరం నిబంధనల్ని పాటించేలా చూడాలని కోరారు.
విదేశాలనుంచి దిగుమతులు ఆగిపోయినందున వాటి స్థానం భర్తీ చేసేందుకు దేశీయంగా ఉత్పత్తి పెంచడంపై దృష్టి పెట్టాలని శ్రీ గడ్కరీ కోరారు. ఆయా పరిశ్రమలు వినూత్నంగా లోచించి సాంకేతికతను ఉపయోగించుకొని పరిశోధనలు పెంచి, నాణ్యతా ప్రమాణాలు పెంచుకొని దేశ పారిశ్రామికాభివృద్ధిలో ప్రధాన పాత్ర పోషించాలని కోరారు.
చైనాలో పెట్టిన పెట్టుబడులను ఉపసంహరించుకుంటున్న జపాన్ పరిశ్రమలకు ఆ దేశ ప్రభుత్వం ప్రత్యేక ప్యాకేజీలను ఇస్తోందని ఈ సందర్భంగా చైనానుంచి బైటకొస్తున్న జపాన్ పెట్టుబడులను మనవాళ్లు ఉపయోగించుకోవాలని ఈ అవకాశాన్ని సద్వినియోగం చేసుకోవాలని శ్రీ నితిన్ గడ్కరీ అన్నారు.
పారిశ్రామిక క్లస్టర్లు, పారిశ్రామిక పార్కులు, లాజిస్టిక్ పార్కుల్లో రాబోతున్న పెట్టుబడులను మన పరిశ్రమలు ఉపయోగించుకోవాలని కేంద్ర మంత్రి శ్రీ గడ్కరీ సూచించారు. గ్రీన్ ఎక్స్ ప్రెస్ హైవేకి సంబంధించిన పని ఇప్పటికే మొదలైందని అన్నారు. మెట్రో సిటీలలోనే కాకుండా ఇతర ప్రాంతాలకు కూడా పారిశ్రామిక క్లస్టర్లను విస్తరించాలని ఆయన అన్నారు.
ఈ విపత్కర పరిస్థితుల్లో అందరూ సంయమనంతో వుండాలని ఈ సంక్షోభం పోయిన తర్వాత అందరమూ కలిసి సమైక్యంగా పని చేసి అన్ని అవకాశాలను ఉపయోగించుకొని ప్రగతి సాదిద్ధామని ప్రత్యేకంగా చెప్పారు.
ఈ సందర్భంగా పరిశ్రమల ప్రతినిధులు ఇచ్చిన సూచనలు సలహాలను కేంద్ర మంత్రి శ్రీ నితిన్ గడ్కరీ స్వీకరించారు. పరిశ్రమలను ఆదుకుంటూ ఆర్ బిఐ ఇచ్చిన మార్గదర్శకాలను సమర్థవంతంగా అమలు చేయాలని వారు కోరారు.
పరిశ్రమలకు సబంబంధించిన అన్ని సమస్యలను ఆయా ప్రభుత్వ విభాగాల దగ్గరకు తీసుకుపోయి పరిష్కరిస్తామని భరోసానిచ్చారు. ఎంత వీలైతే అంత తొందరగా సమస్యలను పరిష్కరించడం జరుగుతుందని అన్నారు.
ఆర్థిక మంత్రిత్వ శాఖ
రూ.600 కోట్లకు పైగా పన్ను ఎగవేతలకు సంబంధించి 3 సంస్థలపై కేసు నమోదు చేసిన డీజీజీఐ
వాస్తవంగా ఎలాంటి వస్తువుల సరఫరా జరపకుండానే ఇన్వాయిస్ల జారీలో పాల్గొన్న మెస్సర్స్
ఫార్చ్యూన్ గ్రాఫిక్స్ లిమిటెడ్, మెస్సర్స్ రీమా పాలీచెమ్ ప్రై. లిమిటెడ్ మరియు మెస్సర్స్
గణపతి ఎంటర్ప్రైజెస్లపై కేసు నమోదు అయింది. ఎగుమతిదారులలో నమోదు చేసిన కేసులో మరింత డేటా విశ్లేషణలో అధికారులు ఈ కేసును గుర్తించారు మరియు అభివృద్ధి చేశారు. మెస్సర్స్ అనన్య ఎక్సిమ్, 2019 సెప్టెంబర్లో డీజీజీఐ-డీఆర్ఐ ప్రారంభించిన అఖిల భారత ఉమ్మడి ఆపరేషన్లో వివిధ ఎగుమతిదారులకు వ్యతిరేకంగా నమోదు చేసిన కేసులో మరింత డేటా విశ్లేషణలలో అధికారులు ఈ కేసును గుర్తించారు. వివిధ ఎగుమతిదారులు అనర్హమైన ఐటీసీ, మోసపూరిత ఐజీఎస్టీ వాపసులను జరపడాన్ని అధికారులు కనుగోన్నారు. డీజీజీఐ ప్రధాన కార్యాలయంలో నిర్వహించిన దర్యాప్తులో పైన పేర్కొన్న మూడు కంపెనీలు / సంస్థలు మెస్సర్స్ ఫార్చ్యూన్ గ్రాఫిక్స్ లిమిటెడ్, మెస్సర్స్ రీమా పాలీచెమ్ ప్రై. లిమిటెడ్ మరియు మెస్సర్స్ గణపతి ఎంటర్ప్రైజెస్లు దాదాపు రూ.4,100 కోట్లకు పైగా బోగస్ ఇన్వాయిస్లను జారీ చేశాయి. ప్రతిగా రూ.600 కోట్ల సొమ్మును మోసపూరితంగా ఐటీసీ క్రెడిట్గా రూ.600 కోట్లు మళ్లించాయి. ఈ విషయమై జీఎస్టి చట్టం కింద నేరాలకు పాల్పడిన ముగ్గురు వ్యక్తులను అరెస్టు చేశారు. మెస్సర్స్ ఫార్చ్యూన్ గ్రాఫిక్స్ లిమిటెడ్, మెస్సర్స్ రీమా పాలీచెమ్ ప్రై. లిమిటెడ్ మరియు మెస్సర్స్ గణపతి ఎంటర్ప్రైజెస్ డైరెక్టర్లు/ యజమానులు ఉన్నారు. వీరిలో ఇద్దరు డీజీజీఐ ప్రధాన కార్యాలయానికి హాజరుకాకుండా తప్పించుకొని తిరుగుతున్నారు. మూడో వ్యక్తి మెస్సర్స్ ఏబీ ప్లేయర్స్ ఎక్స్పోర్ట్స్ ప్రైవేట్ లిమిటెడ్ డైరెక్టర్ మరియు ఈ సంస్థలు జారీ చేసిన నకిలీ ఇన్వాయిస్ల బలం మీద ఐజీఎస్టీ వాపసు ఇస్తున్నట్లు పేర్కొన్న ఇతర ఎగుమతి సంస్థలు / కంపెనీల కంట్రోలర్ ఉన్నాయి. సీజీఎస్టీ చట్టం, 2017 లోని సెక్షన్లు 132   మరియు 132   నిబంధనల ప్రకారం నేరాలకు పాల్పడినందుకు ముగ్గురు వ్యక్తులను డీజీజీఐ  అరెస్టు చేసి, న్యాయాధికారి రిమాండ్కు తరలించారు. ఈ విషయంలో తదుపరి దర్యాప్తు జరుగుతోంది.